Document ID: 32002R0623

Komisijas Regula (EK) Nr. 623/2002
(2002. gada 11. aprīlis),
ar ko groza Regulu (EK) Nr. 2550/2001 attiecībā uz apgabaliem, kuros ir tiesības saņemt piemaksas par kazām reproduktīvā vecumā
Eiropas Kopienu Komisija,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. decembra Regulu (EK) Nr. 2529/2001 par aitu un kazu gaļas tirgus kopīgo organizāciju [1] un jo īpaši tās 4. panta 2. punktu,
tā kā:
(1) Apgabali, kuros kazu gaļas ražotājiem ir tiesības saņemt piemaksas, ir uzskaitīti I pielikumā Komisijas 2001. gada 21. decembra Regulā (EK) Nr. 2550/2001, ar ko nosaka sīki izstrādātus noteikumus, kas jāievēro, piemērojot Padomes Regulu (EK) Nr. 2529/2001 par aitu gaļas un kazu gaļas tirgus kopīgo organizāciju attiecībā uz piemaksu sistēmām, un ar ko groza Regulu (EK) Nr. 2419/2001 [2], kurā grozījumi izdarīti ar Regulu (EK) Nr. 263/2002 [3]. Turpmāka izskatīšana uzrādīja, ka ģeogrāfisko apgabalu saraksts jāpapildina ar jauniem datiem. Konstatēja, ka kritēriji, kas noteikti Regulas (EK) Nr. 2529/2001 4. panta 2. punktā, Vācijas gadījumākalnu rajonos ir izpildīti 18. panta nozīmē Padomes 1999. gada 17. maija Regulā (EK) Nr. 1257/1999 par atbalstu lauku attīstībai, ko sniedz Eiropas Lauksaimniecības virzības un garantiju fonds (ELVGF), un ar ko groza un atceļ dažas regulas [4].
(2) Šajā regulā paredzētie pasākumi ir saskaņā ar Aitu un kazu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2550/2001 I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 11. aprīlī

Labels: 18
19
5
6